Smernica
pre postup delegácie SR na 9. mimoriadnom zasadnutí 
Riadiacej rady/Globálneho ministerského environmentálneho fóra Programu OSN pre životné prostredie, 7. - 9. februára 2006, Dubaj, Spojené arabské emiráty

Delegácia SR bude na uvedenom zasadnutí postupovať v koordinácii s členskými štátmi EÚ nasledovne:

1.	podporiť a presadzovať strategický prístup k manažmentu chemických látok a podporiť prijatie návrhov textov rozhodnutí, odporúčaní a vyhlásenia na vysokej úrovni, súhrnnej politickej stratégie a globálneho akčného plánu
	
2.	podporiť globálne iniciatívy smerujúce k propagovaniu a zavádzaniu technológií šetriacich energiu a podporujúcich využívanie obnoviteľných zdrojov energie

3.	podporiť iniciatívy a aktivity smerujúce k zabezpečeniu trvalo udržateľného  turizmu v celosvetovom meradle
	
4.	koordinovať postup delegácie SR k otázkam medzinárodného environmentálneho spravovania  s EÚ 

5.	koordinovať s  EÚ postup delegácie SR k otázkam transformácie Programu OSN pre životné prostredie UNEP na špeciálnu organizáciu OSN – UNEO (United Nations Environment Organisation) 

6.	podporiť stanovisko EÚ k zavedeniu všeobecného členstva v UNEP-e  

 

Program 9. špeciálneho zasadnutia
Riadiacej rady/Globálneho environmentálneho ministerského fóra UNEP

  
     V zmysle dokumentu UNEP/GCSS.IX/1 sa bude zasadnutie riadiť nasledovným programom: 

1.	otvorenie zasadnutia

2.	organizácia priebehu zasadnutia:

	a/ prijatie programu
	b/organizácia práce zasadnutia

3.	poverovacie listiny zástupcov

4.	hodnotenie, monitorovanie a včasné varovanie: stav životného
		prostredia	

5.	Politické témy:
	a/ energia a životné prostredie
	b/ manažment chemických látok
	c/ turizmus a životné prostredie

6.	nadväznosť na Svetový summit o trvalo udržateľnom rozvoji: príspevok UNEPu k budúcemu zasadnutiu Komisie pre trvalo udržateľný rozvoj

7.	medzinárodné environmentálne spravovanie: implementácia rozhodnutí 7. osobitného zasadnutia Riadiacej rady/Globálneho environmentálneho ministerského fóra a Svetového summitu o trvalo udržateľnom rozvoji k správe o medzinárodnom environmentálnom spravovaní predloženej Medzivládnou skupinou ministrov alebo ich zástupcov

8.	výsledky  medzivládnych zasadnutí relevantných pre Riadiacu radu/Globálne environmentálne ministerské fórum

9.	implementácia programu práce UNEPu a príslušné rozhodnutia Riadiacej rady
10.	ostatné záležitosti
11.	prijatie správy
12.	záver zasadnutia